V praxi je bezpečnosť NFC technológie veľmi vysoká. Dôvodom je, že na prenos dát využíva NFC čip len krátke elektromagnetické vlnenie, ktoré prijíma výhradne ďalší NFC prvok (napr. platobný terminál). Komunikácia je navyše šifrovaná a prenášané nie sú všetky údaje o samotnej platobnej karte. Obe NFC zariadenia musia pracovať na rovnakej frekvencii, inak prenos dát nie je možný. Tým, že NFC funguje len na veľmi krátke vzdialenosti, do 10 – 20 cm (Bluetooth aj viac ako 10 metrov) dochádza len ku krátkemu – rýchlemu prenosu určitých dát. Bezpečnosť prenosu dát je rádovo vyššia ako pri inom bezdrôtovom prenose. Napriek tomu, ak NFC práve nevyužívate, funkciu vypnite (týka sa hlavne mobilných telefónov). Banky tiež odporúčajú pri realizácii bezkontaktných platieb využívať samostatný bankový účet alebo e-kartu a vyhýbať sa verejným platobným terminálom – MHD terminály na kúpu cestovných lístkov, terminály metra, verejných toaliet a pod.